tartuNLP/wikipedia-smugri-20251201 huggingface dataset:
Evert Wasastjerna

Evert Edelfrid Wasastjerna (23. helmikuuta 1833 Maalahti – 20. toukokuuta 1930 Helsinki) oli suomalainen insinööri ja rautatievirkamies.
Wasastjernan vanhemmat olivat Suomen Pankin Vaasan konttorikirjuri Johan Jakob Falander, vuodesta 1808 Wasastjerna U896 (1781–1858) ja hänen toinen puolisonsa Katarina Kristina Bange. Hän kävi Vaasassa yläalkeiskoulua ja lukiota ja pääsi ylioppilaaksi Helsingissä 1849. Hän valmistui Helsingin yliopistosta filosofian kandidaatiksi ja maisteriksi 1853. Wasastjerna erotettiin yliopistosta puoleksi vuodeksi hänen osallistuttuaan ns. Töölön päivällisille 1855. Hänestä tuli riemumaisteri 1907. 
Wasastjerna oli Helsingin yksityislyseon matematiikan opettajana 1853–1855. Hän liittyi tie- ja vesikulkulaitosjohtokunnan insinöörikuntaan 1856 ja hänestä tuli 5. luokan insinööri (aliluutnantti) 1858, 4. luokan insinööri (luutnantti) 1862 sekä 3. luokan insinööri 1871. Hän toimi Helsinki-Hämeenlinna rautatierakennuksen työpäällikkönä vuodesta 1857 ja Riihimäki-Pietari rautatierakennuksen 3. piirin työpäällikkönä 1868–1870. Hän oli sittemmin Valtionrautateiden ratajohtajana 1871–1898 ja tie- ja vesikulkulaitosten ylihallituksen neuvoa-antavana jäsenenä 1898–1913. Wasastjerna kuoli 97-vuotiaana Helsingissä 1930.
Wasastjerna osallistui aatelissäädyssä valtiopäiville 1877–1878 ja 1882, edustaen 1877–1878 Langenskiöld- ja 1882 Stackelberg-sukua.
Wasastjerna oli naimisissa 1859–1879 Matilda Vilhelmina Barckin (k. 1879) kanssa. Heidän poikansa varatuomari Johan Osvald Wasastjerna (1861–1938) oli Pohjoismaiden Yhdyspankin johtokunnan jäsen ja pääjohtajan varamies 1908–1931.
Knut Wasastjerna

Knut Edgar Wasastjerna (6. lokakuuta 1867 Helsinki – 12. huhtikuuta 1935) oli suomalainen arkkitehti. 
Wasastjerna oli aikoinaan Suomen suurimman vuonna 1892 perustetun arkkitehtitoimisto Grahn, Hedman &amp; Wasastjernan osakkaana yhdessä Ernst Gustaf Hedmanin ja Karl Gustaf Grahnin kanssa. Talousvaikeuksien vuoksi hän vetäytyi toimistosta ja työskenteli vuodesta 1917 Helsingissä asuntoasiaintarkastajana. Wasastjerna oli aatelissäädyssä valtiopäivämies 1894.
Wasastjernan vanhemmat olivat yli-insinööri Alfred Edgar Wasastjerna ja Maria Adelaide Boij. Kansanedustaja Osvald Wasastjerna, maanviljellysneuvos Karl Alfred Wasastjerna ja juristi Uno Alfons Wasastjerna olivat hänen veljiään.
Jääpallon SM-kilpailu 1929

Jääpallon SM-kilpailuun vuonna 1929 saatiin taas mukaan uusia kaupunkeja kun Kotkan Palloseura osallistui kilpailuun. Kisaan osallistui ennätysmäärä joukkueita, 19, tosin Pietarsaaressa ei kenttää saatu kuntoon joten IF Drott joutui luovuttamaan ottelunsa. Suuren joukkuemäärän vuoksi tasoerot olivat suuria, joten parhaat seurat Sudet, HJK, HIFK, Kiffen ja HPS aloittivat ottelunsa vasta kun jäljellä oli enää kahdeksan joukkuetta. Tällä kertaa oli myös teoriassa mahdollista, että loppuottelussa olisi pelannut kaksi saman kaupungin seuraa.
Viipurissa Susien haastajaksi oli noussut vasta perustettu ja ensimmäiseen SM-kilpailuunsa osallistuva Viipurin Palloseura. ViPS:aan oli siirtynyt monia Viipurin IFK:n ja Reippaan pelaajia. Joukkueiden ensimmäinen ottelu päättyi tasan, mutta uusintaottelussa ennakkosuosikki Sudet onnistui saamaan niukan voiton. Välieräottelut olivat myös tasaisia, Sudet voitti HJK:n niukasti 3-2, ja HIFK:n ja Kiffenin paremmuus ratkesi uusintaottelussa HIFK:n eduksi. Lopputtelussa Helsingissä Sudet vei mestaruuden Viipuriin 0-5 voitolla.
Ottelut.
Loppuottelu.
3.maaliskuuta 1929 Helsinki
Mestarijoukkue.
Susien mestarijoukkue: Heikki Anttonen, Arvo Närvänen, Jussi Pelli, Heikki Lund, Tuovi Koskinen, Yrjö Leppänen, Aarne Hahl, Eero Sorvali, Valter Lund, Mauno Sirén, Niilo Jantunen.
TUL:n mestaruus.
Loppuottelu.
Töölön Vesan mestarijoukkue: Arvo Ståhlberg, Arvo Karhunen, Aarne Vepsäläinen, Ernst Grönlund, Arthur Nyström, Valde Virtanen, Heikki Vilenius, Väinö Forsten, Frans Karjagin, Reini Hurme, Tauno Speeti.
Puistokäenrieska

Puistokäenrieska ("Gagea pratensis") on käenrieskoihin kuuluva pieni liljakasvi, jota esiintyy Euroopassa. Sen sipulit kasvavat kahden tai kolmen ryhminä. Haaraton varsi on 5–20 senttimetriä ja litteä aluslehti 10–25 senttimetriä pitkä. Sarjakukinto koostuu kahdesta kuuteen kukasta, joiden tylpähkökärkiset kehälehdet ovat keltaisia. Puistokäenrieska muistuttaa isokäenrieskaa ("Gagea lutea").
Selim Osvald Wasastjerna

Selim Osvald Wasastjerna (11. tammikuuta 1831 Maalahti – 7. heinäkuuta 1917 Helsinki) oli suomalainen lääkäri ja lahjoittaja.
Wasastjernan vanhemmat olivat konttorikirjuri Johan Jakob Falander, vuodesta 1808 Wasastjerna, ja Katarina Kristina Bange. Wasastjerna tuli ylioppilaaksi 1848 ja valmistui filosofian kandidaatiksi 1853 ja lääketieteen lisensiaatiksi 1859. Lääketieteen ja kirurgian tohtoriksi hän väitteli 1860. Hän oli Helsingin yksityislyseon opettaja 1854 ja Helsingin yleisen sairaalan sisätautien osaston apulaislääkäri 1861–1872. 
Wasastjerna oli vuodesta 1865 Helsingin yliopiston lääketieteen dosentti ja vuosina 1867–1876 hän hoiti pitkiä aikoja sisätautien professuuria. Vuonna 1876 hän sai professorin arvon ja siirtyi yksityispraktiikkaan. Hän kuvasi ensimmäisenä sydämen sivuäänen, joka liittyy synnynnäiseen avoimeen valtimotiehyeen. Havainnon ensimmäiseksi esittäjäksi mainitaan yleensä G. A. Gibson. Hän kehitti myös menetelmän märkäkertymän poistamiseksi keuhkoista. Vuonna 1864 Wasastjerna raportoi pellagra-tapauksen. Hän lahjoitti varoja ruotsinkielisen kulttuurin edistämiseen.
Wasastjerna oli aatelissäädyssä valtiopäiväedustaja 1863–1864. Hänen veljiään olivat insinööri, virkamies Evert Wasastjerna sekä senaattori, valtiopäivämies ja hovioikeuden asessori Jakob Viktor Wasastjerna.
Sinipiikkiputki

Sinipiikkiputki ("Eryngium planum") on monivuotinen sarjakukkaiskasvi, jota esiintyy Keski- ja Kaakkois-Euroopassa sekä Aasiassa.
Lajikuvaus.
Sinipiikkiputki kasvaa yleensä 30–90 senttimetriä korkeaksi. Kasvilla on syvä paalujuuri.
Varsi.
Varsi on ontto, jäykkä ja yläosastaan haarautuva. Varsi on usein väriltään sinertävä.
Lehdet.
Kasvin alus- ja varsilehdet ovat ulkomuodoltaan varsin erilaiset. Alemmat lehdet ovat pitkulaisia ja sahalaitaisia. Ylemmät varsilehdet ovat aluslehtiä pienempiä, liuskaisia ja laidoiltaain piikikkäitä. Alemmat lehdet ovat ruodillisia ja ylemmät ruodittomia.
Kukka tai kukinto.
Kukat ovat sinertävät ja mykerömäiset, mikä on sarjakukkaiskasvilajeille epätyypillistä. Kukan ympärillä ovat piikikkäät suojuslehdet. Kukkii heinä-elokuussa. Jalostetuilla lajikkeilla esiintyy myös muun muassa sinipunaisia kukkia.
Levinneisyys.
Sinipiikkiputkea kasvaa luontaisesti Keski- ja Kaakkois-Euroopan alueilla sekä Aasiassa. 
Lajia kasvatetaan koristekasvina myös luontaisen levinneisyysalueensa ulkopuolella. 
Elinympäristö.
Sinipiikkiputki menestyy parhaiten aurinkoisilla ja kuivilla kasvupaikoilla hiekkaisessa ja kalkkipitoisessa maaperässä. 
Käyttö.
Sinipiikkiputkea käytetään koristekasvina. Sitä voidaan käyttää myös leikkokukkana ja kuivakukkana. 
Kasvia tiedetään käytettäneen kansanparannuksessa lääkekasvina. Kasvista valmistetulla uutteella on todettu olevan ainakin tulehdusta rauhoittava vaikutus.
Lentopallon miesten SM-sarjakausi 1980–1981

Lentopallon miesten mestaruussarjassa kaudella 1980–1981 pelattiin kymmenen joukkueen kaksinkertainen sarja, jonka jälkeen kuusi parasta jatkoi mestaruuskamppailua kaksinkertaisessa jatkosarjassa ja lopuksi neljän parhaan pudotuspelein. Neljä heikointa jatkoi alemmassa jatkosarjassa. Mestaruuden voitti Pieksämäen NMKY. 
Miesten SM-sarja.
Alempi jatkosarja.
Lautta-Pojat ja Siilinjärven Lentopallo putosivat sarjasta. Sarjaan nousivat Seinäjoen Maila-Jussit ja Poliisien Palloseura.
Argeș (joki)

Argeș () on Tonavan sivujoki Etelä-Romaniassa. Joki saa alkunsa Făgărașvuoristosta, missä siihen liittyy kaksi sivujokea, Buda ja Capra. Joen yläjuoksulla sijaitsee Vidrarun pato, joka muodostaa Vidrarun tekojärven. Joki ohittaa Piteștin kaupungin ja virtaa edelleen etelään, kunnes se laskee Tonavaan Călărașin piirikunnassa, Munteniassa.
Historia.
Joen nimen alkuperän uskotaan tulevan Antiikin Kreikan sanasta Ὀρδησσός "Ordessus", jota historioitsija Herodotos oli käyttänyt. Jotkut uskovat, että nimi tulee daakialaisen hallitsijan Burebistan perustamasta Daakian pääkaupungista Argedavasta.
Vesivoima.
Argeșia ja sen sivujokia käytetään vesivoiman tuottamiseen. Joen varrella on useita patoja, tekojärviä, tunneleita ja voimalaitoksia. Joesta tehtyjä tekojärviä ovat Vidraru, Oiești, Cerbureni, Curtea de Argeș, Zigoneni, Merișani, Budeasa, Bascov, Pitești, Călinești, Zăvoiu, Ogrezeni ja Mihăilești.
Rosia Bay

Rosia Bay on lahti lähellä Gibraltarin eteläkärkeä, niemen lounaispuolella. Se on Gibraltarin alueen ainoa luonnonsatama. Lahtea suojelee Parson's Lodgen linnoitus.
Brittilaivastolla oli pitkään lahdella varustelutelakka, jossa sen laivoihin lastattiin juomavettä ja muonavaroja. Sinne rakennettiin amiraali Nelsonin laivastoa varten suuret vesisäiliöt, jotka päätettiin purkaa vuonna 2006. Säiliöihin kerättiin telakan rakennusten katoilta valunut vesi, joka säilöttiin hermeettisesti maanalaisiin säiliöihin, joista se voitiin tankata laivojen juomavesitankkeihin painovoiman avulla.
Nykyisin lahdella on uimaranta ja kahviloita, jotka houkuttelevat matkailijoita. Luonnonrannan lisäksi sinne onkaivettu kaksi uima-allasta. "Nelsons Anchorage" -museossa näkee paikan, jossa Horatio Nelsonin ruumis tuotiin maihin Trafalgarin taistelun jälkeen. Juorujen mukaan hänen ruumiinsa oli säilötty rommitynnyriin, ja se vaihdettiin täällä toisenlaiseen alkoholiin. Britannian kuninkaallinen laivasto on aina kiistänyt tämänsuuntaiset huhut.
HMS Campanula

HMS Campanula (viirinumerot M18 ja K18) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.
Valmistus.
Alus tilattiin 25. heinäkuuta 1939 Fleming and Fergusonilta Paisleystä, missä köli laskettiin vielä samana vuonna 26. lokakuuta. Alus laskettiin vesille 23. toukokuuta 1940 ja valmistui vielä saman vuoden aikana 6. syyskuuta.
Palvelus.
Alus myytiin romutettavaksi Clayton and Davielle, jonka romuttamolle Dunstaniin se saapui 21. elokuuta 1947.
Päälliköt.
Aluksen päälliköt olivat:
HMS Asphodel

HMS Asphodel (viirinumerot M36 ja K56) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.
Valmistus.
Alus tilattiin 25. heinäkuuta 1939 työnumerolla J1034 George Brown and Companyltä Greenockista, missä köli laskettiin vielä samana vuonna 20. lokakuuta. Alus laskettiin vesille 25. toukokuuta 1940 ja valmistui vielä saman vuoden aikana 11. syyskuuta.
Palvelus.
Saksan laivaston sukellusvene "U-575" hyökkäsi 10. maaliskuuta 1944 saattueen SL-150 kimppuun. Torpedot osuivat "Asphodeliin", joka upposi vieden mukanaan koko miehistönsä viittä lukuun ottamatta. "HMS Clover" pelasti eloonjääneet.
Päälliköt.
Aluksen päälliköinä olivat:
Herăstrău

Herăstrăun puisto () on puisto Bukarestin pohjoisosassa. Puiston pinta-ala on yhteensä 1,1 neliökilometriä, mistä 0,7 neliökilometriä kuuluu Herăstrăun järvelle. 
Aikaisemmin puiston paikalla oli suota, mutta vuosien 1930–1935 aikana se kuivatettiin. Puisto avattiin yleisölle vuonna 1936. Nykymuotonsa puisto sai vuonna 1951.
Historian saatossa puistolla on ollut useita eri nimiä: "Parcul Naţional" ("Kansallispuisto"), Kaarle II:n puisto sekä Josif Stalinin puisto. Puistossa oli muun muassa Stalinin patsas, mikä hävitettiin vuonna 1956.
Järvellä on mahdollista liikkua moottoroimattomilla veneillä ja se onkin suosittu melonnan harrastajien harjoittelupaikka. 
Vuonna 1995 puistoon rakennettiin skeittipuisto sekä lapsille oma leikkialue. Yhteistyössä Japanin suurlähetystön kanssa puistoon rakennettiin vuonna 1998 Japanilainen puutarha Osakan maailmannäyttelyn kunniaksi.
Puistossa sijaitsee Muzeul Satului ulkoilmamuseo.
Lallin itkukivi

Lallin itkukivi on Harjavallassa Hiirijärven kylässä sijaitseva siirtolohkare. Se sijaitsee Kotamäessä Paneliaan johtavan yhdystie 2173:n varrella, noin seitsemän kilometrin päässä Harjavallan keskustasta. Maantieltä on paikalle viitoitus. Kiveen on kiinnitetty metallinen muistolaatta.
Piispa Henrikin surmavirren mukaan Henrikin tappanut talonpoika Lalli pakeni surmaa seuranneena kesänä Hiirijärven Kotamäkeen. Hän asui kodassa, joka sijaitsi itkukiven läheisyydessä. Itkukiven sanotaan vieläkin olevan kostea Lallin kyyneleistä. Mahdollinen ilmiö johtunee kuitenkin maaperästä nousevasta kosteudesta. Asiakirjoissa Lalli yhdistetään Hiirijärveen jo vuonna 1486. Tuolloin Turussa vahvistetussa Kokemäen ja Köyliön välisessä rajassa oli Hiirijärvellä sijaitseva "Lallis bostadh (Lallin asumus)" -niminen rajamerkki. Samalla alueella itkukiven kanssa sijaitsee myös toistaiseksi ajoittamaton muinaisjäännös. Se saattaa olla pronssikaudelta peräisin oleva röykkiöhauta. 
Hiirijärven Kotamäen lisäksi Satakunnassa tunnetaan toinenkin Lallin pakopaikkanaan pitämä asuinsija. Tämä Lallin asumus sijaitsee Köyliössä.
Ellen van Dijk

Eleonora ”Ellen” van Dijk (s. 11. helmikuuta 1987 Harmelen, Alankomaat) on alankomaalainen maantie- ja ratapyöräilijä.
Saavutuksia.
2004
2006
2007
2008
2009
2010
2011
2012
2013
2014
2015
2016
2017
2018
2019
2020
2021
2022
2024
2025
Tampereen Säästö-Tex

Tampereen Säästö-Tex oli pohjoissuomalainen halpakauppaketju, jolla oli laajimmillaan myymälät Kemissä, Torniossa, Rovaniemellä ja Kemijärvellä. Ketju käytti markkinointinimenä myös lyhennettä TEX. Ketjun asiakaslupauksena oli olla "reilu ja huippuedullinen, suurten valikoimien ostospaikka". Liikevaihto 3/2021 päättyneellä tilikaudella oli noin 14 miljoonaa euroa ja henkilökuntaa 42. Tulos oli ollut viimeisinä vuosina tappiollinen.
Tokmanni Oyj osti myymälät Tampereen Säästötexin koko liiketoiminnan ja kaksi jäljellä olevaa myymälää Torniossa ja Kemissä 30. kesäkuuta 2021 julkaistulla yrityskaupalla. Liikkeenluovutus oli 1. elokuuta 2021. Säästö-Tex myi 2018 Tokmannille Rovaniemen ja Kemijärven myymälät.
Tavaratalot.
Pohjois-Suomessa oli neljä TEX-tavarataloa.
Tuotevalikoima.
Tampereen Säästö-Tex myy tavarataloissaan muun muassa seuraavien tuoteryhmien tuotteita:
Kampintori

Kampintori () on Fredrikinkadun, Malminkadun ja Malminrinteen rajaama aukio Helsingin Kampin kaupunginosassa.
Tori on kolmion muotoinen. Sillä sijaitsi Kampin paloasema, joka valmistui vuonna 1893. Se oli koristeellinen tiilirakennus, jonka katolla oli torni ja tornissa kuparinen kello. Rakennus purettiin 1960-luvulla. Sen jälkeen aukio oli pysäköintialueena 1990-luvun lopulle, jolloin se kunnostettiin perusteellisesti.
Aukio kivettiin migmatiitilla ja graniitilla, luonnonkivestä on tehty myös istuskelupenkkejä ja -portaita. Aukiolle on istutettu muutama puu. Kampintori palkittiin kunniamaininnalla Vuoden ympäristörakenne -kilpailussa 1998.
Kampintorilla on kuvataiteilija Ernst Billgrenin kaksiosainen taideteos, "Kohtauspaikat". Torilla oleva talonmallinen osa on "Suuri kohtauspaikka" ja näkömatkan päässä Malminkadulla oleva osa on nimeltään "Pieni kohtauspaikka". Veistoskokonaisuus on paljastettu 13. marraskuuta 1998.
Casimiro López Llorente

Casimiro López Llorente (s. 10. marraskuuta 1950 El Burgo de Osma) on espanjalainen roomalaiskatolinen piispa. Hänet vihittiin papiksi Osma-Sorian hiippakuntaan 6. huhtikuuta 1975 ja nimitettiin Zamoran hiippakunnan johtoon 2. helmikuuta 2001. Piispaksi vihkiminen seurasi 25. maaliskuuta. Pääkonsekraattorina toimi Manuel Monteiro de Castro, jota avustivat Antonio María Rouco Varela ja José Delicado Baeza.
López Llorente sai 25. huhtikuuta 2006 nimityksen Segorbe-Castellón de la Planan piispaksi.
Jussi Suvanto

Jussi Suvanto (s. 31. heinäkuuta 1974) on suomalainen tietokilpailija. Hän on 2000-luvulla käynnistyneissä kansainvälisissä arvokilpailuissa menestyneimpiä suomalaisia ja kuului Bruggessa 2011 Euroopan-mestaruuden voittaneeseen maajoukkueeseen. Henkilökohtaisessa kilpailussa hän on voittanut Suomen-mestaruuden kolme kertaa. Nuorempana hän kilpaili television Suomen Tietoviisas -ohjelmassa ja näyttäytyi pienessä roolissa vuonna 1999 valmistuneessa elokuvassa "Pitkä kuuma kesä". Syksyllä 1995 Suvanto osallistui MTV3:n "Tietopörssi"-ohjelmaan, jonka finaalin hän voitti.
Suvanto on kotiratakilpailuna käytävissä MM-kisoissa sijoittunut parhaimmillaan kahdenkymmenen parhaan joukkoon. EM-kisoissa hän on sijoittunut henkilökohtaisessa kilpailussa parhaimmillaan viidenneksi (Oslossa 2008) sekä saavuttanut yhteensä 16 mitalia pääasiassa pari- ja joukkuekilpailuissa. Blackpoolin EM-kisoissa 2007 hän sijoittui parikilpailussa Tero Kalliolevon parina toiseksi sekä maajoukkuekilpailussa jaetulle kolmannelle sijalle. Oslossa 2008 Suvanto saavutti pronssia sekä maajoukkuekilpailussa että Kalliolevon ja kahden virolaisen kanssa seurajoukkueiden kilpailussa. Dordrechtin EM-kilpailuissa 2009 hän saavutti seurajoukkueiden kilpailussa hopeaa samalla kokoonpanolla, jolla joukkue kilpaili vuotta aiemmin. Derbyn EM-kilpailuissa 2010 Suvanto saavutti hopeaa Kalliolevon kanssa parikilpailussa sekä pronssia maajoukkuekilpailussa. Bruggen EM-kilpailuissa 2011 Suomi voitti kaikkien aikojen ensimmäisen maajoukkueiden mestaruutensa. Joukkueeseen kuuluivat Suvannon ja Kalliolevon lisäksi Tuomas Tumi ja Timo Toivonen. Välierässä Suomi voitti neljällä pisteellä Belgian ja loppuottelussa yhdellä pisteellä Norjan. Seurajoukkueiden kilpailussa suomalais-virolainen yhteistyö tuotti pronssia. Tartossa 2012 Suvanto ja Kalliolevo sekä virolaiset Tauno Vahter ja Ove Põder voittivat seurajoukkueiden Euroopan-mestaruuden, minkä lisäksi Suvanto ja Kalliolevo saavuttivat hopeaa parikilpailussa sekä Timo Toivosen ja Ilkka Tiensuun kanssa niin ikään hopeaa maajoukkuekilpailussa. Liverpoolissa 2013 Suvanto ja Kalliolevo saavuttivat parikilpailussa pronssia sekä kahden virolaisen kanssa seurajoukkuekilpailussa hopeaa. Zagrebissa 2017 Suvanto saavutti hopeaa henkilökohtaisessa elokuvavisassa ja seurajoukkuekilpailussa sekä pronssia maajoukkuekilpailussa.
Suvanto voitti ensimmäisissä Pohjoismaiden mestaruuskilpailuissa Tallinnassa 2008 mestaruuden parikilpailussa ja joukkuekilpailussa. Vuosien 2010 ja 2012 PM-kisoihin hän ei osallistunut. Oslon PM-kisoissa 2015 hän voitti mestaruuden parikilpailussa ja saavutti pronssia joukkuekilpailussa. Tallinnan PM-kisoissa 2018 hän saavutti pronssia joukkuekilpailussa sekä sijoittui neljänneksi parikilpailussa ja kymmenenneksi henkilökohtaisessa kilpailussa.
Suvanto voitti Suomen mestaruuden sekä henkilökohtaisessa kilpailussa että joukkuekilpailussa Tampereella 2008 ja Seinäjoella 2011. Viidennen Suomen-mestaruutensa hän voitti henkilökohtaisessa kilpailussa Tampereella 2012.
Heksafluorifosforihappo

Heksafluorifosforihappo (HPF6) on vahva epäorgaaninen happo. Se on melko pysymätön ja käytetään pääasiassa vesiliuoksena.
Ominaisuudet.
Heksafluorifosforihappo on vahva happo, joka protolysoituu vesiliuoksessa lähes täydellisesti heksafluorofosfaattianioneiksi ja oksoniumioneiksi. Heksafluorfosforihaposta tunnetaan kiinteä heksahydraatti (HPF6·6H2O), joka kiteytyy, kun heksafluorifosforihappoliuosta jäähdytetään nopeasti. Pysyvämpi on kuitenkin liuos, jossa yhdistettä on 60–65 massaprosenttia. Kuumennettaessa ja happamissa olosuhteissa liuoksessa tapahtuu hydrolyysiä, jolloin muodostuu vetyfluoridia, difluorifosforihappoa, fluorifosforihappoa ja fosforihappoa. Heksafluorifosforihappoliuokset höyryävät, koska hydrolyysin tuloksena muodostuu vetyfluoridihuuruja.
Valmistus ja käyttö.
Heksafluorifosforihappoa voidaan valmistaa fosforipentoksidin ja vetyfluoridin tai fosforipentafluoridin välisellä reaktiolla. Yhdistettä käytetään katalyyttinä tai fluoraavana kemikaalina orgaanisen kemian synteeseissä tai veden fluoraamiseen. Sitä voidaan käyttää myös metallien käsittelyssä, fungisidina sekä heksafluorofosfaattisuolojen valmistuksessa.
Maria Sanchez

Maria Sanchez (s. 26. marraskuuta 1989 Modesto) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 107 heinäkuussa 2013 ja nelinpelissä sijalla 107 tammikuussa 2014. Hän on voittanut urallaan yhden WTA-turnauksen nelinpelissä.
Sanchez osallistui WTA-turnauksen karsintoihin kaksinpelissä ensimmäisen kerran Indian Wellsissä vuonna 2011. Yhdysvaltain avointen karsintoihin hän osallistui vuonna 2012 häviten kolmannella karsintakierroksella Kristýna Plíškoválle. Turnauksen nelinpelissä hän pääsi Irina Falconin kanssa toiselle kierrokselle. WTA-turnauksen kaksinpelin pääsarjassa Sanchez pelasi ensimmäisen kerran Quebecissä voitettuaan kaikki karsintaottelunsa. Pääsarjan ensimmäisellä kierroksella hän hävisi Lucie Hradeckálle.
Leyanet González

Leyanet González Calero (s. 30. syyskuuta 1978 Sancti Spíritus) on kuubalainen entinen telinevoimistelija. Hänen seuransa oli Escuela Nacional.
González sijoittui hypyssä seitsemänneksi MM-kisoissa 2003 ja voitti samana vuonna Pan-Amerikan kisat kyseisessä lajissa. Hän sijoittui MM-kilpailuissa moniottelun 18:nneksi. González osallistui Ateenan olympialaisissa 2004 viiteen eri lajiin, joista parhaan sijoituksensa hän sai hypyssä, jossa hän oli 20.
González on naimisissa voimistelija Eric Lópezin kanssa. Parilla on vuonna 2000 syntynyt poika.
Helsingistä maailman toiselle puolen – Parhaat 2007–2012

Helsingistä maailman toiselle puolen – Parhaat 2007–2012 on Haloo Helsinki! -yhtyeen ensimmäinen kokoelma, joka julkaistiin 9. marraskuuta 2012.
Kokoelma sisältää kaikki yhtyeen kolmen ensimmäisen albumin singlet sekä kolme ensimmäistä kertaa CD:llä julkaistavaa raitaa. "Totuus ja valhe" ja "Entisessä elämässä" on julkaistu aikaisemmin yhtyeen "III"-albumin digitaalisilla versioilla. "Maailman toisella puolen (2012 Acoustic String Mix)" on puolestaan julkaistu erillisellä digitaalisella julkaisulla tammikuussa 2012.
Albumi debytoi Suomen virallisen listan sijalla 49.
Andrei Sannikau

Andrei Alehavitš Sannikau ( (latinalainen), "Andrej Aliehavič Sannikaŭ", , s. 8. maaliskuuta 1954 Minsk, Valko-Venäjän SNT, Neuvostoliitto) on valkovenäläinen, aseistariisunnan parissa toiminut entinen diplomaatti, joka saavutti ennen virkaeroaan suurlähettilään ja varaministerin aseman.
Vuonna 1996, päivää ennen presidentti Aljaksandr Lukašenkan järjestämää kansanäänestystä hän kuitenkin erosi Valko-Venäjän ulkoministeriön palvelusta. Hän on sittemmin ollut perustamassa ihmisoikeusjärjestö Charter '97:ää ja toimi sen puheenjohtajana. Hän on ollut muutenkin maan näkyvimpiä oppositiopoliitikkoja ja on esimerkiksi arvostellut kansanäänestyksiä ja vaaleja vilpillisyydestä.
Sannikaulle myönnettiin Bruno Kreisky -palkinto vuonna 2005.
Sannikau oli ehdokkaana Valko-Venäjän joulukuun 2010 presidentinvaaleissa, mutta pidätettiin hyvin väkivaltaisesti useiden muiden presidenttiehdokkaiden tapaan presidentinvaalien rehellisyyttä kritisoineen mielenosoituksen yhteydessä. Sannikau on naimisissa Novaja Gazetan toimittaja Iryna H’alipinin kanssa. Myös hänen toimittajavaimonsa pidätettiin saman mielenosoituksen seurauksena. Seuraavana keväänä Sannikau tuomittiin viiden vuoden vankeusrangaistukseen mellakaksi väitetyn mielenosoituksen järjestämisestä. Myös toimittajavaimolle tuomittiin vankeusrangaistus mielenosoitukseen osallistumisesta, mutta tätä rangaistusta lykättiin kahdella vuodella. Joulukuussa 2012 Yhdistynyt kuningaskunta myönsi poliittisen turvapaikan Sannikaulle.
Erick López (telinevoimistelija)

Erick López Ríos (29. joulukuuta 1972 Havanna) on kuubalainen entinen telinevoimistelija. Hänen seuransa oli Cerro Pelado. 
López osallistui olympialaisiin kahdesti, vuosina 2000 ja 2004. Hän oli Sydneyssä 2000 moniottelun 17:s ja sai parhaan lajikohtaisen sijoituksensa renkailta, joilla hän oli yhdeksänneksi etevin. López sijoittui nojapuilla viidenneksitoista Ateenan olympiakisoissa 2004, joissa hän oli kokonaiskilpailun 20.
López on naimisissa telinevoimistelija Leyanet Gonzálezin kanssa. Parilla on vuonna 2000 syntynyt poika.
Talviolympialaisten mitalitaulukko

Talviolympialaisia on pidetty vuodesta 1924 lähtien ja vuoden 2014 talviolympialaiset olivat kaikkiaan 22. talviolympialaiset. 
Kansainvälinen olympiakomitea ei julkaise virallisia mitalitaulukkoja, vaan alla oleva taulukko on koottu yhdistämällä yksittäisten talviolympialaisten tiedot.
Lentopallon miesten SM-sarjakausi 1981–1982

Lentopallon miesten mestaruussarjassa kaudella 1981–1982 pelattiin kymmenen joukkueen kaksinkertainen sarja, jonka jälkeen kuusi parasta jatkoi mestaruuskamppailua kaksinkertaisessa jatkosarjassa ja lopuksi neljän parhaan pudotuspelein. Neljä heikointa jatkoi alemmassa jatkosarjassa. Mestaruuden voitti Loimu-79 Turusta.
Miesten SM-sarja.
Alempi jatkosarja.
Kokkolan Tiikerit ja Porin Pyrintö putosivat sarjasta. Sarjaan nousivat Karhulan Veikot ja Hesa.
Dust Racing 2D

Dust Racing 2D (dustrac) on suomalaisen Jussi Lindin kehittämä avoimen lähdekoodin ajopeli. Lähdekoodi on julkaistu GNU GPLv3-lisensoituna. Dust Racing 2D perustuu Qt-ohjelmistoalustaan ja OpenGL-grafiikkakirjastoon. Lähdekoodi on kokonaisuudessaan ladattavissa internetistä ja peli on mahdollista portata usealle eri käyttöjärjestelmälle. Pelin ensimmäinen kehitysversio julkaistiin vuonna 2012. 
Ylhäältä kuvatussa pelissä ideana on ajaa pikkuautolla yhtätoista haastavaa tietokonepelaajaa vastaan erilaisilla radoilla. Sijoittuminen kuuden parhaan joukkoon avaa pelaajalle uuden radan. Radoista näkyy ruudulla vain pieni osa kerrallaan ja näkymä vierii pelaajan auton mukana eteenpäin. Peliä voi pelata myös kaksinpelinä, jolloin ruutu on jaettu kahteen osaan. "Dust Racingiin" on mahdollista tehdä omia ratoja mukana tulevalla Qt-pohjaisella rataeditorilla. 
"Dust Racingin" innoittajina ovat toimineet "Super Cars" ja "Slicks ’n Slide".
Zoolook

Zoolook on Jean Michel Jarren vuonna 1984 ilmestynyt studioalbumi. Siinä käytetään digitaalista äänitystekniikkaa ja samplaamista. Suurin osa musiikista muodostuu 25:llä eri kielellä puhutusta tai lauletusta aineistosta ja syntetisaattoreilla ja perinteisillä instrumenteilla tehdystä musiikista.
Osa albumilla olevasta materiaalista on edellisellä albumilla "Music for Supermarkets" ilmestynyttä uudelleenäänitettynä. Raita "Moon Machine" äänitettiin levyä varten, mutta jätettiin pois; se ilmestyi "Keyboard Magazinessa" maaliskuun 1986 numeron liitteenä flexilevynä. 12" "Fourth Rendez-Vous" (1986) ja myöhemmin vielä "Images"–kokoelmalevyllä (1991).
"Zoolook" on ensimmäisiä CD-levyjä "DDD"-merkinnällä: Digitaallisesti nauhoitettu, editoitu ja masteroitu.
Tears of Steel

Tears of Steel on Ian Hubertin kirjoittama ja ohjaama alankomaalainen lyhyt tieteiselokuva. Elokuva julkaistiin 26. syyskuuta 2012.
"Tears of Steel" jatkaa Blender Foundationin "avoimien elokuvien" sarjaa, jonka edelliset osat ovat "Elephants Dream", "Big Buck Bunny" ja "Sintel". Elokuva on julkaistu Creative Commons "Nimi mainittava" -lisenssin alla. Elokuva on tuotettu avoimen lähdekoodin ohjelmistojen avulla. Se julkaistiin myös YouTubessa.
Aikaisemmista Blender Foundation -lyhytelokuvista poiketen "Tears of Steel" ei pohjaudu kokonaan tietokonegrafiikkaan, vaan siinä on yhdistetty Blender-tehosteita näyttelyyn. Tarkoituksena oli kehittää Blenderin kompositointi-, värimääritys-, rotoskooppaus- ja kameraseurantaominaisuuksia. Nämä uudet ominaisuudet sisältyvät Blenderin versioon 2.64.
Juoni.
Pahantahtoiset robotit ovat vallanneet maailman. Amsterdamissa joukko sotilaita ja tiedemiehiä pyrkii toistamaan tietokonesimulaatiossa tapahtuman, joka käynnisti nämä hyökkäykset 40 vuotta aikaisemmin: Thom loukkasi robotikkotyttöystäväänsä Celiaa. Thom on edelleen elossa, ja Celian aivot, jotka ohjaavat robotteja, on liitetty tietokoneeseen; tiedemiehet pyrkivät keksimään jonkin keinon saada Celia lopettamaan robottisota.
Säästökuoppa

Säästökuoppa oli pohjoissuomalainen halpakauppaketju, jolla on enää yksi myymälä. Ketjun (nyk. yhden myymälän) asiakaslupaus on "Valtavat valikoimat - halvat hinnat". Liikevaihto on noin 10 miljoonaa euroa/per vuosi.
Joulukuussa 2018 uutisoitiin Tokmannin ostaneen Lapista neljä myymälää, joihin kuuluu Sodankylässä sijaitseva Säästökuopan myymälä. Vuonna 2005 Tokmanni on hankkinut omistukseensa Oulussa ja Keminmaassa toimineen Säästökuoppa Oy:n liiketoiminnan.
Tavaratalot.
Säästökuoppa-tavarataloja vuonna 2024 on yksi.
Uimahypyt kesäolympialaisissa 2008 – miesten 10 metrin kerroksen parihypyt

Miesten 10 metrin kerroksen parihypyt kilpailtiin 11. elokuuta Pekingin kansallisessa vesiurheilukeskuksessa. Joukkueita oli yhteensä kahdeksan.
Tulokset.
Joukkueet hyppäsivät kukin kuusi hyppyä.
Axel Orrström

Axel Orrström (s. 13. huhtikuuta 1986 Helsinki) on uransa lopettanut suomalainen jalkapalloilija.
Axel Orrström pelasi juniorivuotensa Itä-Hakkilan Kilvassa, Helsingin Jalkapalloklubissa, Vantaan Jalkapalloseurassa sekä FC Jokereissa. Hän debytoi Veikkausliigassa kaudella 2003 Jokerien riveissä. Kaudet 2005–2007 Orrström edusti Ykkösessä palannutta helsinkiläistä Atlantis FC:tä. 
Tammikuussa 2008 Axel Orrström siirtyi Skotlannin neljännellä sarjatasolla pelanneeseen Dumbarton FC:hen. Sen jälkeen siirtyi Ykkösessä pelanneeseen AC Oulun joukkueeseen, jossa hän pelasi yhden kauden. Kausi oli Orrströmille menetyksellinen. Hänet palkittiin AC Oulun kauden parhaana pelaajana. Hän teki jatkosopimuksen syksyllä 2008 kahdeksi vuodeksi, mutta AC Oulun taloudelliset epäselvyydet saivat hänet lopettamaan aktiiviuransa jalkapalloilijana.
Syksyllä 2008 Orrström palasi pääkaupunkiseudulle ja siirtyi valmennustehtäviin. Peliuraansa hän jatkoi alemmalla sarjatasolla.
Natriumpolyakrylaatti

Natriumpolyakrylaatti on kuluttajatuotteissa runsaasti käytetty polymeeri, jonka kemiallinen kaava on [-CH2-CH(COONa)-]n ja CAS-numero 9003-04-7. Se pystyy imemään 200–300-kertaisesti oman massansa verran vettä. Akrylaattipolymeerejä pidetään yleensä negatiivisesti varautuneina. Teollisuudessa natriumilla neutraloitu yhdiste on yleisimmin käytössä, mutta myös kalium-, litium- ja ammoniumsuoloja käytetään.
Käyttö.
Akrylaatteja ja akryylikemiaa käytetään runsaasti teollisuudessa, muun muassa sakeuttamisaineina, pinnoitteina, tekolumena sekä sitomaan vettä kovettavia ainesosia (kuten kalsiumia ja magnesiumia) pesuaineissa ja vettä sitovina aineina mm. vaipoissa.
Chillaa

Chillaa on Robinin toinen albumi, joka julkaistiin 5. lokakuuta 2012. Albumin ensimmäinen single ”Puuttuva palanen” julkaistiin 12. syyskuuta 2012. Kappaleella vierailee rap-artisti Brädi. Albumi nousi heti ilmestyttyään Suomen virallisen albumilistan ensimmäiselle sijalle. Albumin toinen single ”Luupilla mun korvissa” julkaistiin 9. marraskuuta 2012, ja kolmas ”Haluan sun palaavan” 1. maaliskuuta 2013.
Jääpallon SM-kilpailu 1930

Jääpallon vuoden 1930 SM-kilpailuun ilmoittautui ennätykselliset 19 joukkuetta. Talvi oli kuitenkin erittäin lauha, eikä helmikuun alussa ollut pelattu vielä yhtäkään ottelua, joten Palloliiton oli pakko lyhentää kilpailua ja rajoittaa osallistuvien joukkueiden määrää: TaPa, MP, SaPKo, WU, OPS, KuPS ja Drott jätettiin kilpailuista pois.
Kilpailu alkoi vasta helmikuun 9. päivä Lappeenrannassa LUM:n ja Susien välisellä ottelulla. Ottelussa oltiin lähellä suuryllätystä LUM:n johtaessa jo 4–0, mutta Sudet kiri 4–5-voittoon. Sudet voitti puolivälieräottelussaan Turussa TPS:n ja välierässä paikalliskilpailijansa ViPS:n. Toinen finaaliin selvinnyt joukkue oli Kiffen, joka päihitti HPS:n ja HIFK:n.
Susien ja Kiffenin välinen loppuottelu piti pelata Helsingissä 3. maaliskuuta, mutta kenttä oli pelikelvoton. Palloliitto päätti 7. maaliskuuta, että ottelu pelataan Viipurin Salakkalahdella kahden päivän kuluttua. Ottelun varsinainen peliaika päättyi 2–2, ja mestaruus ratkaistiin ensimmäistä kertaa jatkoajalla. Sudet onnistui jatkoajalla kahdesti ja voitti mestaruuden tuloksella 4–2.
Mestarijoukkue.
Susien mestarijoukkue: Heikki Anttonen, Arvo Närvänen, Jussi Pelli, Heikki Lund, Tuovi Koskinen, Yrjö Leppänen, Aarne Hahl, Eero Sorvali, Valter Lund, Mauno Sirén, Niilo Jantunen.
Uimahypyt kesäolympialaisissa 2008 – naisten 10 metrin kerroksen parihypyt

Naisten 10 metrin kerroksen parihypyt kilpailtiin 12. elokuuta Pekingin kansallisessa vesiurheilukeskuksessa. Joukkueita oli yhteensä kahdeksan.
Tulokset.
Joukkueet hyppäsivät kukin viisi hyppyä.
Maastojuoksun Suomen-mestaruuskilpailut 1980

Maastojuoksun Suomen-mestaruuskilpailut 1980 käytiin 10. toukokuuta Hämeenlinnassa. 
Miehissä Suomen mestaruuden 5 km matkalta voitti viime vuoden tavoin Ari Paunonen ja mestaruuden 15 km matkalta voitti myöskin viime vuoden tavoin Kaarlo Maaninka. Joukkueissa miehissä Suomen mestaruuden 5 km matkalta voitti Viipurin Urheilijat ja mestaruuden 15 km matkalta voitti Jyväskylän Kenttäurheilijat. Naisissa Suomen mestaruuden 5 km matkalta Helena Hyvönen ja joukkueissa mestaruuden voitti Jyväskylän Kenttäurheilijat. 
Tulokset.
Lähde:
Jalkapallon suomenmestaruuskilpailut 1920

Jalkapallon SM-kilpailu järjestettiin kahdettatoista kertaa vuonna 1920. Mestaruuden voitti Turun IFK.
Suomen mestarit.
Maalivahti: Yngve Stormbom, Puolustajat: Bruno Kling, Ivar Grannas, Tukimiehet: Erik Knutsson, Charles Stormbom, Martin Jansson, Hyökkääjät: Paul Kulves, Torsten Österlund, Einar Grannas, Östen Wikman, Adolf Höglander.
Boussad Houche

Boussad Houche (s. 5. huhtikuuta 1978 Revin) on ranskalainen jalkapalloilija.
Houche aloitti uransa Belgian ja Ranskan amatöörijoukkueissa, kunnes siirtyi kaudella 2002 Stade de Reimsiin, jossa hän pelasi ensimmäisen kauden reservijoukkueessa. Kaudella 2003 hän esiintyi seuran ykkösjoukkueessa, joka pelasi Ranskan kolmannella sarjatasolla niin sanotussa Championnat National -liigassa. Hän pelasi kaikkiaan kahdeksassa ottelussa. Seura nousi kyseisellä kaudella Ranskan toiselle sarjatasolle, Ligue 2:hun. Tässä sarjassa kaudella 2004–2005 Houche pelasi Reimsin joukkueessa kaikkiaan 21 ottelussa.
Kesällä 2005 Houche siirtyi kyproslaiseen APEP Pitsiliaan, josta hän palasi belgialaiseen Couvin-Marienbourgiin. 
Keväällä 2008 Houche liittyi Suomen Ykkösessä pelanneeseen AC Ouluun ja sen keskuspuolustajaksi. Yhden kauden mittaisella Suomen-urallaan hän pelasi kaikkiaan 21 ottelua. Syksyllä 2008 hän jatkoi uraansa slovakialaisessa Topvar Topolcanyssä. Kaudella 2010 Houche siirtyi takaisin Suomeen ja Veikkausliigan IFK Mariehamniin, jossa hän pelasi kaikkiaan seitsemän ottelua. Ahvenanmaalta Houche siirtyi takaisin Belgiaan ja Couvin-Marienbourgiin.
Novart

Novart on Nastolassa toimiva Suomen toiseksi suurin (2023) keittiökalustevalmistaja. Sen taustayhtiö on Nobia Finland Oy (vuoteen 2023 Novart Oy). Sillä on oma Novart-myymäläketju, joka vuoteen 2023 saakka käytti nimeä Keittiömaailma. Samaan aikaan entisistä keittiökalustemerkeistä A la Carte ja Petra luovuttiin ja keskityttiin Novart-keittiöbrändiin.
Novart on osa ruotsalaista pörssiyhtiötä Nobiaa, joka on Euroopan suurin keittiökalustealan yritys. Nobian muita tuotemerkkejä ovat muun muassa Bribus, ewe, HTH, Invita, Marbodal, Norema, Sigdal ja Uno Form.
Novartin Nastolassa sijaitseva keittiökalustetehdas suljettiin syyskuussa 2025 ja tuotanto siirrettiin Tanskan Ølgodiin. Novart Oy:n liikevaihto vuonna 2024 oli 35,6 miljoonaa euroa ja henkilöstömäärä 256.
Historiaa.
Novart sai alkunsa Armas Puolimatkan puusepänliikkeestä vuonna 1964 Forssassa. 1970-luvun puolivälissä Puolimatka alkoi ostaa keittiökalustevalmistajia kuten Kiintokalusteen Kaarinasta 1976, Puuleiman Tampereelta 1980 ja Vilka-Kalusteen Nastolasta 1981. Pian aloitettiin oma kalustelevytuotanto Forssassa ja perustettiin A-Keittiöt-niminen keittiökalusteketju. 
Vuonna 1985 Hankkija osti Rakennusliike Puolimatkan Armas Puolimatkan perheeltä. Vuonna 1989 Puolimatkan kalustetehtaat Parma-Kaluste, Vilka-Kaluste, Puuleima ja Kiintokaluste yhdistettiin Novart Oy:ksi. Edellisenä vuonna oli hankittu A la Carte -tuotemerkki. Yhtiön kotipaikaksi tuli Nastola. Laman aikana toimintaa jouduttiin supistamaan: vuonna 1991 oma kalustelevyvalmistus lopetettiin, seuraavana vuonna suljettiin Tampereen kalustetehdas ja 1993 päättyi Kiintokalusteen toiminta. 
Hankkijan seuraajan Novera-yhtymän ajauduttua konkurssiin omistajaksi tuli jälleen Rakennustoimisto Puolimatka, jonka nyt omisti Kansallis-Osake-Pankki. Vuonna 1993 Novart Oy osti Metsä-Serlan keittiökalustetoiminnan ja vakiinnutti omiksi tuotemerkeikseen A la Carten, Parman ja Petran. Vuonna 1998 PMA-Yhtymäksi nimensä muuttanut Rakennustoimisto Puolimatka myi yhtiön ruotsalaiselle Nobia-konsernille. 2000-luvulla Novart kehitti kolmen pääbrändinsä myyntiin oman Keittiömaailma-konseptin ja aloitti sen rinnalle edullisemman Netto-keittiö-ketjun rakentamisen.
Vuonna 2008 Novart sulki Forssan keittiökalustetehtaansa ja keskitti tuotannon Nastolaan.
Vuoden 2014 aikana Novartin keittiökalusteiden myynti laajeni pariin kymmeneen Isku-kalustemyymälään Novartin oman Keittiömaailma-ketjun 17 myymälän lisäksi. Nopeaan noutovarastovalikoimaan perustuva Netto-keittiöt-ketju lopetettiin samana vuonna.
Vuonna 2017 Parma-tuotemerkin myyntioikeudet annettiin Power-kodintekniikkaketjulle ja Parma-kalusteiden valmistus siirrettiin konsernin toiseen tehtaaseen.
Tammikuussa 2023 Novart kertoi luopuvansa myös A la Carte- ja Petra-merkeistä sekä Keittiömaailma-myymäläbrändistä. Helmikuusta 2023 alkaen sekä myymäläketjun että sen myymien keittiöiden ainoana tuotemerkkinä on Novart. Saman vuoden joulukuussa Nobia Finland Oy (ent. Novart Oy) kertoi rakennusalan vaikeuksien vuoksi irtisanovansa noin sata työntekijää ja sulkevansa toimipisteensä Forssassa ja Tampereella vuoden 2024 aikana. Tämän jälkeen toimintaa on ollut Nastolassa ja Vantaalla.
Jalkapallon suomenmestaruuskilpailut 1924

Jalkapallon SM-kilpailu 1924 järjestettiin kuudettatoista kertaa Suomen historiassa. Kilpailuun osallistui kaikkiaan 25 seuraa. Hallitseva mestari HJK putosi jatkosta hävittyään KIF:lle. Mestaruuden voitti Åbo IFK. 
Alkuerät.
x Alkuperäisen ohjelman mukaan piti HPS:n ja Susien kohdata 7.9.
Suomen mestarit.
Maalivahti: Yngve Stormbom, Puolustajat: Bruno Kling, Ivar Grannas, Tukimiehet: Per Kulves, Charles Stormbom, Bertel Estlander, Hyökkääjät: Paul Kulves, Erik Rautalin, Torsten Österlund, Einar Grannas, Adolf Höglander. Aiemmissa otteluissa mukana myös Martin Jansson.
Kim Kum-il

Kim Kum-il (; s. 10. lokakuuta 1987 Pjongjang) on pohjoiskorealainen jalkapalloilija (hyökkääjä). Hänen seuransa on ollut vuodesta 2005 lähtien 4.25. Hän on lisäksi pelannut Pohjois-Korean jalkapallomaajoukkueessa; hän osallistui muun muassa vuoden 2010 maailmanmestaruuskilpailuihin.
Kaliningradin satama

Kaliningradin satama (, LOCODE: RU KGD) on merkittävä, Venäjän Kaliningradin alueella, Baltijskin ja Kaliningradin kaupunkien alulle ja näiden välille sijoittuva merisatama.
Sataman rahtimäärät.
Pietarin suursataman vuosittainen rahtimäärä:&lt;br&gt;
Delta Motor Group

Delta Motor Group Oy on suomalainen yritys ja Delta-konsernin emoyhtiö. Delta-konserniin kuuluu emoyhtiön lisäksi Delta Auto Oy, joka harjoittaa uusien ja käytettyjen autojen sekä varaosien vähittäismyyntiä ja huoltotoimintaa. Delta-konserni työllistää noin 300 henkilöä Suomessa. Yhtiö on perustettu vuonna 1937. Huhtikuussa 2023 ruotsalainen Hedin Automotive ilmoitti ostavansa koko Delta Motor Groupin.
Emoyhtiö Delta Motor Group Oy harjoitti Kia ja Mitsubishi-merkkisten autojen maahantuontia vuoteen 2018 asti. Delta myi Kian ja Mitsubishin maahantuontiliiketoiminnan espanjalaiselle Bergé Automociónille vuonna 2018.
Delta Autolla oli vuoden 2021 lopussa yhteensä 13 autoliikettä. Yhtiöllä on toimipistekohtaisesti täysi merkkiedustus Kia, Mitsubishi, Mazda, Opel, Subaru, Maxus, Fiat, Jeep ja Alfa Romeo -merkkeihin. Delta Auto tarjoaa lisäksi merkkihuoltopalveluita useilla paikkakunnilla myös Chevrolet- ja Saab-autoille sekä Konalassa Jaguar- ja Land Rover -autoille. Kaikissa toimipisteissä harjoitetaan lisäksi käytettyjen autojen vähittäismyyntitoimintaa ja monimerkkihuoltoa.
Vuonna 2022 Delta-konserni on pääosin brittiläisessä omistuksessa (yli 95 % osakkeista). Pääomistaja yli 80 %:n omistusosuudella on Britannian kansalainen ja yksityishenkilö. Yhtiön omistajiin kuuluu myös suomalainen ja saksalainen yksityishenkilö.
Delta-konsernin liikevaihto vuonna 2021 oli 283 miljoonaa euroa, jossa oli kasvua edelliseen vuoteen 15,6 %. Automyynnin osuus vuoden 2021 liikevaihdosta 89,2 %, jälkimarkkinoinnin 8,9 % ja asiakasrahoituksen 1,8 %. 
Johto ja hallitus.
Delta-konsernin ja tytäryhtiö Delta Auto Oy:n toimitusjohtaja on Helena Sauramo ja hallituksen puheenjohtajana toimii pitkän uran suomalaisella auto-ja rahoitusalalla tehnyt Pekka Pättiniemi.
Historia.
Delta Motor Group Oy aloitti toimintansa 2.11.1937 alun perin nimellä "Lauttasaaren Autokorjaamo Oy", jonka jälkeen yhtiö tunnettiin "Oy Löfström Ab":na vuosina 1940-1948. Tämän jälkeen yhtiöstä tuli Oy Konela Ab (1948-2003). Vuodesta 2003 lähtien yhtiö on toiminut nimellä Delta Motor Group Oy.
Konela-aikaan, 1940-luvun lopulta alkaen, yhtiö toimi neuvostoliittolaisten autojen maahantuojana. Yhtiö toimi myös Lada-automerkin maahantuojana vuosina 1971–2012. Fiat, Alfa Romeo ja Lancia kuuluivat yhtiön maahantuomiin automerkkeihin vuosina 1991-2009. Konsernin tytäryhtiö Delta Trucks harjoitti Ivecon ajoneuvojen maahantuontia vuodesta 2002 vuoteen 2010.
Yhtiö toi Kian uutena merkkinä Suomen markkinoille vuonna 2004 ja aloitti Mitsubishin maahantuonnin vuonna 2011. Molempien merkkien maahantuonti-liiketoiminta myytiin Bergé Auto Nordicsille vuonna 2018. Delta Auto toimii edelleen Kian ja Mitsubishin valtuutettuna jälleenmyyjänä
Vuosina 1994-2009 yhtiön pääomistajana toimi venäläinen AO Avto-VAZ. Vuonna 2009 Delta-konsernin omistus siirtyi brittiläiselle pääomasijoitusyhtiö Delta Auto Group Ltd:lle. Syyskuussa 2021 omistus on siirtynyt suoraan yksityishenkilöiden omistukseen.
Eläinlääkintäkoulu

Eläinlääkintäkoulu (lyh. ElLääkK tai EllääkK) oli vuosina 1967–1994 toiminut Puolustusvoimien joukko-osasto ja sotilasopetuslaitos. 
Se perustettiin vuonna 1934 nimellä "Hevoshuoltokoulu (HevHK)", Eläinlääkintäkouluksi nimi vaihtui 1967 oltuaan sitä ennen Huoltokoulu 1 (HK 1). Osasto toimi aluksi Ypäjällä ja vuodesta 1955 lähtien Kankaanpäässä Niinisalon varuskunnassa. 
Hevoshuoltokoulun tehtävänä oli kouluttaa hevosmiehiä sekä hevosia, joita käytettiin muun muassa huoltokomppanioissa sekä tykkien vetämiseen. Puolustusvoimien siirryttyä lopullisesti moottorikäyttöiseen kalustoon 1960-luvun aikana, käytettiin hevosia enää paraateissa sekä erilaisissa näytöksissä. Lisäksi ne olivat mukana elokuvateollisuuden palveluksessa. 
Eläinlääkintäkoululla oli myös omaa hevosjalostusta ja -kasvatusta sekä ravihevosia, jotka kilpailivat Puolustusvoimien nimissä aina 1990-luvun alkupuolelle saakka. Eläinlääkintäkoulun kasvattamat hevoset tunnisti niiden "S.A."-alkuisesta nimestä. 
Hevosten lisäksi Eläinlääkintäkoulussa koulutettiin Puolustusvoimien koiria erilaisiin tehtäviin. Joukko-osastossa palvelleilla varusmiehillä oli mahdollisuus peruskoulutuskauden jälkeen ottaa mukaan koulutukseen myös oma koiransa.
Hevoshuoltokoulun aikaisia viimeisiä koulunjohtajia olivat majuri Mauno Sirama ja majuri Kaarlo Vainio.
Kouluun kuului myös oma eläinklinikka ja Eläinlääkintävarikko.
Eläinlääkintäkoulun aselajiväri oli rakuunajoukkojen tavoin keltainen. 
Historia.
Eläinlääkintäkoulun historia alkaa vuodesta 1928, jolloin hallitus asetti komitean pohtimaan Suomen hevosjalostuksen keskittämistä. Helmikuussa 1931 vahvistettiin laki hevossiittolan ja -koulun perustamisesta, sekä armeijan ratsukoulun ja hevosvarikon siirtämisestä Lappeenrannasta Ypäjälle Kartanonkylän kartanoon. "Puolustuslaitoksen Ratsukoulu" aloitti toimintansa syyskuussa 1933 ja Hevoshuoltokoulu vuotta myöhemmin. Yhteensä Lappeenrannasta muutti Ypäjälle yli 150 hevosta, 3 upseeria, 26 aliupseeria sekä 80 henkeä miehistöä. 
Sodan jälkeen Hevoshuoltokoulun yhteyteen siirrettiin myös Puolustusvoimien koiratarhat sekä "Sotakoirakoulu". Niinisaloon joukko-osasto muutti 1955. Se toimi Hevoshuoltokoulun nimellä vuoden 1966 loppuun saakka, jonka jälkeen nimi vaihtui Eläinlääkintäkouluksi. 
Itsenäisenä joukko-osastona Eläinlääkintäkoulu toimi aina vuoteen 1987, jolloin se liitettiin osaksi Satakunnan Tykistörykmenttiä yhdessä Tykistökoulun ja Mittauspatteriston kanssa. 
Eläinlääkintäkoulu lakkautettiin vuonna 1994. Sen hevoset myytiin huutokaupalla elokuussa 1993. Ne olivat myös viimeiset Suomen Puolustusvoimien hevoset. Osa niistä siirtyi ennen huutokauppaa Niinisalon Ratsastajien omistukseen hevosvetoisen tykistön perinnejaoksen käyttöön. Yhdistys vuokrasi myös Niinisalon hevostallit. 
Sotakoirien koulutus jatkuu Niinisalossa edelleen Tykistöprikaatin alaisuudessa.
Filippiinienjalokotka

Filippiinienjalokotka ("Nisaetus philippensis") on haukkojen heimoon kuuluva lintu. Se on kotoperäinen Filippiineillä 
Populaation vahvinta aluetta ovat Luzon ja Mindanao, joissa sitä on 200–220 ja 320–340 paria. Kokonaispopulaatio on siten arvion mukaan 1 000–2 499 yksilöä. Sen elinpiiriä ovat lähinnä subtrooppiset ja trooppiset alavat metsät mutta myös vuorten rinteet alle 1 000 metrin korkeudessa.
Sen koko on 65–70 cm, ja se on siten keskikokoinen kotka. Sillä on pitkähkö musta töyhtö. Kruunu ja naama ovat punaruskeat tummemmin juovin. Sen yläpuoli on tummanruskea. Pyrstössä on 4–5 tummempaa juovaa. Kurkku on valkoinen ja sitä reunustavat tummat posket. Keskellä on musta juova. Alapuoli on punaruskea mustin viiruin. Sillä on ohutjuovaiset mustavalkoiset housut. Iiris on vaalea. Lennossa siivet näyttäytyvät pyöreinä ja leveinä, lentosulat raidallisina. Nuoren linnun pää ja alapuoli ovat valkoiset, yläpuolen reunaosat ovat vaaleammat. Aikuisen höyhenpeitteen se saa yli neljävuotiaana.
Iwatenkoira

Iwatenkoira on uhanalainen japanilainen koirarotu, jota käytettiin alun perin metsästykseen Iwaten ja Akitan vuoristoissa.
Alkuperä.
Yhteen aikaan rotua pidettiin akitan keskikokoisena muunnoksena, vaikka akita oli siihen aikaan jo huomattavasti kookkaampi. Metsästäjien vähetessä myös koirien määrä laski, ja vähitellen rotu kuoli lähes sukupuuttoon. Nykyisin puhdasrotuisia yksilöitä on jäljellä niin vähän, että se tulee todennäköisesti katoamaan kokonaan.
Mainonnan monitaho

Mainonnan Monitaho on MAT-Säätiön jakama markkinointialan tunnustuspalkinto. Se jaetaan henkilölle, joka toimii esimerkillisesti ja menestyksellisesti markkinointiviestinnän alan kehityksen eteen. Palkinnon saaminen edellyttää palkittavalta henkilöltä esimerkillistä ja menestyksellistä toimintaa aikaisempina vuosina tai erityisen ratkaisevaa toimintaa valintaa edeltäneenä vuonna markkinointiviestintäalan keinojen edistämiseksi. Henkilö voi tulla monilta eri alueilta ja aiempina vuosina onkin palkittu sekä mainonnan suunnittelijoita, mainostoimistojohtajia, mediajohtajia, markkinoijia että koulutuksen edustajia. 
Ensimmäisen kerran Mainonnan monitaho -tunnustus jaettiin vuonna 1967.
Palkinnon saajat.
Mainonnan Monitaho -tunnustuksen jakaa MAT-säätiö. Vuonna 2007 perustettu MAT-säätiö seuraa MAT ry:tä, entistä Mainoshoitajain yhdistystä. MAT-säätiö edistää markkinointiviestintäalan kehitystä ja koulutusta. Säätiö myöntää avustuksia näihin tarkoituksiin, rahoittaa erilaisia alan toimintoja ja projekteja ja tekee tiedotustoimintaa.
TV Crimes

”TV Crimes” on Black Sabbath -yhtyeen kappale ja singlejulkaisu vuodelta 1992. Se on otettu "Dehumanizer"-albumilta. Albumilla yhtyeen vuosien 1980–1982 kokoonpano, laulaja Ronnie James Dio, kitaristi Tony Iommi, basisti Geezer Butler, rumpali Vinny Appice sekä kosketinsoittaja Geoff Nicholls, palasi takaisin yhteen.
Kappale on musiikillisesti nopeatempoinen, kulkien thrash metal -vaikutteisen rumpukompin ja raskaan riffin myötä. Soolo-osa muistuttaa hieman vuoden 1980 ”Neon Knights” -kappaletta, joka omaa hyvin samantyylisen väliosion. Sanoitus kertoo rahanahneesta tv-evankelismista. Kappaleesta kuvattiin myös promovideo, jossa yhtye nähdään soittamassa moneen paikkaan siirtyvässä varastetussa televisiossa.
Kappale menestyi kohtalaisesti nousten Britannian listalla sijalle 33. Singlen b-puolet ja muut kappaleet vaihtelevat painoksesta riippuen. 
Kappaleet.
CD-versiot.
CDEIRSS 178, UK
CDEIRS 178, UK
I.R.S. 8 80130-2, Hollanti
Reprise PRO-CD-5499, USA
Hoikkakeltto

Hoikkakeltto ("Crepis capillaris") on yksivuotinen asterikasvi, jota esiintyy Euroopassa. Se on tavallisesti monivartinen, tyvestä alkaen haarova ja 30–50 senttimetriä korkeaksi kasvava. Lehtilavat ovat kapeahkoja ja niiden laidat nirhaisia tai parijakoisia. Mykeröt ovat yhdestä senttimetristä puoleentoista leveitä ja niiden perä kokonaan hoikka eikä paksuneva. Teriö on keltainen, mutta usein punertava.
Huipavatukka

Huipavatukka ("Rubus lagerbergii") on vatukoiden suvun ("Rubus") "Corylifolii"-sektioon kuuluva laji, jota esiintyy Euroopassa. Se on monivuotinen pensas, jonka varren piikit ovat tukevia, melko suoria ja keltaisia tai punaisia. Lehdissä on kolmesta viiteen sormilehdykkää, joista sivulla sijaitsevat ovat hyvin lyhytperäisiä, ja kärkilehdykkä on lyhytperäinen ja suippokärkinen. Lehdykät ovat sahalaitasia ja molemmin puolin karvaisia. Kukinto on vähäkukkainen ja teriöt ovat valkoisia. Kukintorangan alaosa on harvakarvainen, yläosa nystyinen. Marjat ovat karvaisia.